หนูมีอาการท้องอืดมา3ถึง4วันแล้วค่ะแต่วันที่สี่เป็นหนักว่าวันอื่นค่ะมีความรู้สึกท้องอืดมากกว่าปกติ ปวดหลังและแน่นหน้าอกหายใจไม่สะดวกเลยค่ะ ทั้งวันรุ้สึกต้องการจะเรอออกหรืออาเจียนออก แต่ก้อทำไม่ได้ค่ะ ไม่ทราบว่าอาการเเบบนี้หนูเป็นอะไรค่ะ
สวัสดีค่ะ สาเหตุของอาการท้องอืด ได้แก่1. การกลืนอากาศเข้าไปปริมาณมาก จากการอ้าปาก พูดคุย หัวเราะ หรือหายใจทางปาก นอกจากนี้การกินหรือดื่มเร็วเกินไป การใช้หลอดดูดเครื่องดื่ม การเคี้ยวหมากฝรั่ง การใส่ฟันปลอมที่หลวม ก็ทำให้มีโอกาสกลืนอากาศเข้าไปมากขึ้น2. การทานอาหารที่ทำให้เกิดแก๊สหรือเครื่องดื่มที่มีแก๊ส เช่น น้ำอัดลม ถั่ว เมล็ดธัญพืชต่างๆ เป็นต้น หรือทานอาหารเป็นปริมาณมากเกินไป ทานอาหารที่ย่อยยาก เช่น เนื้อสัตว์ชิ้นใหญ่3. การทานยาบางชนิด เช่น ยาธาตุเหล็ก แคลเซียม เป็นต้น4. การเปลี่ยนแปลงของฮอร์โมน เช่น ในช่วงก่อนมีประจำเดือน การตั้งครรภ์5. โรคกระเพาะอาหารอักเสบ กระเพาะอาหารเป็นแผล โรคกรดไหลย้อน6. มีนิ่วในถุงน้ำดี7. ขาดน้ำย่อยอาหารบางชนิด เช่น น้ำย่อยย่อยโปรตีนหรือน้ำตาลในนมวัว แล้วดื่มนมเข้าไป8. ท้องผูก9. การมีความเครียด วิตกกังวลในเบื้องต้น แนะนำให้ทานอาหารอ่อน ย่อยง่าย รสไม่จัด เคี้ยวช้าๆ ให้ละเอียด หลีกเลี่ยงการใช้หลอดดูด ไม่ทานและกลืนเร็ว ไม่ทานอาหารครั้งละปริมาณมากเกินไป ไม่เคี้ยวหมากฝรั่ง ไม่ดื่มน้ำอัดลม อัดแก๊สต่างๆ หลีกเลี่ยงอาหารประเภทถั่วและธัญพืชต่างๆ รวมถึงอาหารที่มีไขมันสูง สำหรับอาหารที่จะช่วยบรรเทาอาการท้องอืด เช่น น้ำขิง ขมิ้นชัน พริกไทย เป็นต้น และอาจหายามาทานบรรเทาอาการในเบื้องต้น ได้แก่ ยาธาตุน้ำแดง, ไซเมทิโคน (simethicone) เป็นต้น หากอาการไม่ดีขึ้น ก็ควรไปพบแพทย์ค่ะ